|  |
| --- |
|  |
| **REPUBLIKA HRVATSKA ZAGREBAČKA ŽUPANIJA**  **GRAD VELIKA GORICA** |

**GRADSKO VIJEĆE**

KLASA:024-01/2025-04/28

URBROJ:238-31-02-2025-01

Velika Gorica, 09. srpnja 2025.

Na temelju članaka 141., 142. i 143. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 64/20, 151/22 i 156/23), Državnog pedagoškog standarda osnovnoškolskog sustava odgoja i obrazovanja (NN 63/08 i 90/10) i Državnog pedagoškog standarda srednjoškolskog sustava odgoja i obrazovanja (NN 63/08 i 90/10) te članka 33. Statuta Grada Velike Gorice (Službeni glasnik Grada Velike Gorice 1/21), Gradsko vijeće Grada Velike Gorice je na 2. sjednici održanoj 09. srpnja 2025. donijelo

**IZVJEŠĆE O PROVEDBI**

**PROGRAMA JAVNIH POTREBA U ŠKOLSTVU**

**GRADA VELIKE GORICE ZA 2024. GODINU**

# UVOD

*Program javnih potreba u školstvu Grada Velike Gorice za 2024. godinu* (Službeni glasnik Grada Velike Gorice br. 8/23) utvrđen je na temelju *Državnog pedagoškog standarda osnovnoškolskog sustava odgoja i obrazovanja* (NN 63/08 i 90/10) i *Državnog pedagoškog standarda srednjoškolskog sustava odgoja i obrazovanja* (NN 63/08 i 90/10), koji su određeni *Zakonom o odgoju i obrazovanju u osnovnoj i srednjoj školi* (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22 i 156/23). Pedagoškim standardima utvrđeni su materijalni, kadrovski, zdravstveni, tehnički, informatički i drugi uvjeti za optimalno ostvarivanje nacionalnog kurikuluma i nastavnih planova i programa, radi osiguravanja jednakih uvjeta poučavanja i učenja te cjelovitog razvoja obrazovnog sustava u Republici Hrvatskoj.

Grad Velika Gorica je procesom decentralizacije od 1. srpnja 2001. godine preuzeo decentralizirane funkcije osnovnog školstva, a od 1. siječnja 2002. godine i osnivačka prava nad osnovnim školama na svom području, dok osnivačka prava nad srednjim školama s područja Grada pripadaju Zagrebačkoj županiji. Time je Gradu dana mogućnost donošenja odluka u pitanjima javnih potreba osnovnog školstva, kao i odgovornost za načine djelovanja i brzinu razvoja cjelokupnog osnovnog školstva na svom području.

Vlada Republike Hrvatske je za 2024. godinu donijela *Odluku o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini* (NN 10/24), a bilančna prava za Grad Veliku Goricu utvrđena su *Uredbom o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2024. godinu* (NN 10/24).

Grad Velika Gorica je donio vlastitu *Odluku o kriterijima i mjerilima te načinu financiranja osnovnog školstva za 2024. godinu* (Službeni glasnik Grada Velike Gorice br. 1/24), koja je sukladna utvrđenim bilanciranim sredstvima iz Uredbe te Odluke iz prethodnog stavka.

Sredstva za ostvarivanje javnih potreba u školstvu osiguravaju se u državnom proračunu i u proračunima jedinica lokalne i područne (regionalne) samouprave prema odredbama iz članaka 141., 142. i 143. *Zakona* *o odgoju i obrazovanju u osnovnoj i srednjoj školi* (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22 i 156/23).

# Osnovne škole

Na području Grada Velike Gorice u 2024. godini, osnovno školstvo je bilo organizirano u osam matičnih osnovnih škola: OŠ Jurja Habdelića, OŠ Nikole Hribara, OŠ Eugena Kumičića, OŠ Eugena Kvaternika, OŠ Novo Čiče, OŠ Šćitarjevo, OŠ Velika Mlaka i OŠ Vukovina te u njima pripadajućih dvanaest područnih škola: PŠ Šiljakovina, PŠ Velika Buna, PŠ Gradići, PŠ Donja Lomnica, PŠ Dubranec (privremeno u Bukovčaku), PŠ Lukavec, PŠ Mičevec, PŠ Bukevje, PŠ Veleševec, PŠ Buševec, PŠ Mraclin i PŠ Rakitovec, u kojima se održava redoviti nastavni program, te Umjetničkoj školi Franje Lučića s umjetničkim programom (glazbenim i plesnim). U školskoj godini 2023./2024. osnovno obrazovanje stjecalo je ukupno 5.797 učenika u 310 razredna odjela.

Sukladno *Zakonu o odgoju i obrazovanju u osnovnoj i srednjoj školi* (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22 i 156/23) u proračunu Grada Velike Gorice su u području školstva osigurana sredstva za sljedeće programe:

1. *Javne potrebe u školstvu*
2. *Šire javne potrebe u školstvu*

## 2. 1. Javne potrebe u školstvu

Programom „Javne potrebe u školstvu“ se u 2024. godini omogućavala redovna zakonom propisana djelatnost odgoja i obrazovanja u osnovnim školama Grada Velike Gorice, a izvodio se kroz sljedeće aktivnosti:

1. Djelatnost škola - do zakonskog standarda – materijalni rashodi, rashodi za nabavu proizvedene dugotrajne imovine i rashodi za dodatna ulaganja na nefinancijskoj imovini
2. Djelatnost škola - iznad zakonskog standarda – materijalni i financijski rashodi škola, rashodi za zaposlene i rashodi za nabavu proizvedene dugotrajne imovine
3. Dodatne usluge u obrazovanju – materijalni i ostali rashodi škola

## 2. 1. 1. Djelatnost škole – do zakonskog standarda

Obavljajući redovitu djelatnost, u osnovnim školama u 2024. godini nastali su troškovi koji spadaju u grupu materijalnih rashoda te rashoda za nabavu proizvedene dugotrajne imovine i rashoda za dodatnih ulaganja u objekta škola, a nazivaju se decentralizirana sredstva i planirana su u visini koja osigurava minimalni financijski standard osnovnog školstva temeljem *Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini* (NN 10/24).

Materijalni rashodi osnovnih škola za koja su se u 2024. godini planirala sredstva u gradskom Proračunu su rashodi za:

1. uredski materijal, materijal za nastavu i pedagošku dokumentaciju
2. energente za rasvjetu, zagrijavanje i pogon škole – el. eng, loživo ulje, plin i toplinska eng.
3. prijevoz učenika
4. komunalne usluge i naknade (voda, smeće, i dr.)
5. komunikacijske i poštanske usluge
6. pedagošku i drugu obvezna periodiku i časopise prema uputi Ministarstva
7. zdravstveni pregledi zaposlenika škole
8. zakupnine prostora i opreme za realizaciju nastave
9. nabavu pribora za izvođenje nastavnih planova i programa, nabavu sitnog inventara i sredstava zaštite na radu
10. materijal za čišćenje
11. sredstva za zaštitu na radu
12. seminare, stručnu literaturu i časopise
13. bankarske usluge i zatezne kamate
14. intelektualne usluge, usluge studentskih servisa
15. reprezentaciju, dnevnice i troškove putovanja na službenom putu
16. stručno usavršavanje prema programu Ministarstva
17. povećane troškove za korištenje računalne opreme, i to: održavanje programa, popravak računala, potrošni materijal i sl.
18. čuvanje objekta i osiguranje imovine
19. korištenje vlastitog prijevoznog sredstva (registracija, servisi, gorivo i dr.)
20. ostale tekuće troškove nužne za ostvarivanje nastavnog plana i programa rada škole

Također, materijalni rashodi su obuhvaćali sredstva za materijal, dijelove i usluge tekućeg i investicijskog održavanja, koja služe za održavanje sredstava rada i opreme radi osiguravanja pretpostavki za redovito funkcioniranje škole te popravak kvarova koji se ne mogu planirati, kao i otklanjanje nedostataka utvrđenih po ovlaštenim pravnim osobama i upravnim tijelima (inspekcijski nalazi) čije neotklanjanje ugrožava sigurnost učenika i škole.

Rashodi za materijal, dijelove i usluge tekućeg i investicijskog održavanja obuhvaćali su u 2024. godini rashode za:

1. materijal i dijelove za tekuće održavanje zgrada, sredstva rada i opreme
2. nužne staklarske usluge
3. održavanje kotlovnica i sustava grijanja te pregled ispravnosti sustava grijanja
4. održavanje sanitarija i vodovodnih instalacija
5. zamjena dotrajale opreme, nastavnih sredstava i pomagala
6. održavanje krovova
7. održavanje elektroinstalacija i plinskih instalacija
8. održavanje vanjske i unutarnje stolarije (prozori i vrata)
9. bojenje zidova
10. ispitivanje hidrantske mreže, električnih i plinskih instalacija
11. periodične preglede i kontrolna ispitivanja te servisiranje vatrogasnih aparata
12. ispitivanje gromobranskih instalacija
13. servis dizala

Na kraju, u realizaciji nastave svakog nastavnog predmeta u osnovnoj školi, nastali su rashodi za proizvedenu dugotrajnu imovinu odnosno rashodi za nabavu školske opreme, nastavnih sredstva i pomagala te rashodi za radove dodatnih ulaganja na građevinskim objektima škola. Dodatna ulaganja na građevinskim objektima škola su predvidivo i plansko održavanje, obnavljanje i izgradnja školskih objekata. Opseg i visina dodatnih ulaganja u 2024. godini utvrđene se u skladu sa stvarnim tehničkim stanjem (vijek trajanja), potrebnim adaptacijama, rekonstrukcijama i zamjenama u cilju poboljšavanja uvjeta korištenja ili udovoljavanja promijenjenim zakonskim i tehničkim propisima. Dodatnim ulaganjima na građevinskim objektima škola povećala se ukupna vrijednost školskih objekata (školske zgrade, školske športske dvorane, školskog igrališta, kotlovnice škole, itd.), što je pridonijelo poboljšanju ukupnog stanja u školstvu Grada Velike Gorice.

### U 2024. godini izvedeni su sljedeći radovi dodatnih ulaganja na građevinskim objektima škola:

* Rekonstrukcija garderoba i sanacija parketa u učionicama OŠ Jurja Habdelića

Sanacija podova u učionicama OŠ Nikole Hribara i izrada ograde u PŠ Gradići

* Sanacija stropa sportske dvorane OŠ Eugena Kumičića
* Sanacija krovišta i podova u blagovaoni OŠ Eugena Kvaternika
* Sanacija podova u učionicama OŠ Novo Čiče
* Sanacija prostora ispod ravnog krova i svjetlarnika OŠ Šćitarjevo
* Sanacija stolarije OŠ Velika Mlaka
* Rekonstrukcija sanitarnog čvora za djelatnike OŠ Vukovina

Ukupni troškovi za Aktivnost - *Djelatnost škole – do zakonskog standarda* u 2024. godini iznosili su 1.878.788,89 €.

## 2. 1. 2. Djelatnost škole – iznad zakonskog standarda

Osim rashoda koji nastaju kada škole obavljaju redovitu djelatnost škole – do zakonskog standarda, u osnovnim školama u 2024. godini postojali su troškovi koji spadaju u grupu materijalnih i financijskih rashoda škola, rashoda za zaposlene i rashoda za nabavu proizvedene dugotrajne imovine. To su dodatna sredstva nužna za realizaciju redovne djelatnosti osnovnih škola i bez kojih škole ne bi mogle u potpunosti realizirati svoj Školski kurikulum odnosno zakonom propisan Plan i program, a koja nisu osigurana u dovoljnom iznosu kroz Aktivnost – Djelatnost škole – do zakonskog standarda, odnosno decentraliziranim sredstvima iz *Odluke* *o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva*.

Ukupni troškovi za Aktivnost - *Djelatnost škole – iznad zakonskog standarda* u 2024. godini iznosili su 1.412.624,45 €.

## 

## 2. 1. 3. Dodatne usluge u obrazovanju

U dodatne usluge u obrazovanju Grada Velike Gorice spadaju projekti Vlade RH koji se provode u osnovnim školama i to: projekt „Školska prehrana“ i projekt nabave sredstava za menstrualne higijenske potrepštine. Dodatne usluge u obrazovanju obuhvaćaju materijalne rashode i tekuće donacije u naravi.

Početkom 2023. godine pokrenut je Projekt „Školska prehrana“ koji za cilj ima osiguranje bar jednog obroka dnevno svakom učeniku osnovne škole. U njega su uključene i osnovne škole kojima je osnivač Grad Velika Gorica. Svi učenici osnovnih škola su dobrovoljno uključeni u Projekt, a ostvaruju pravo na besplatnu prehranu kada su na nastavi.

Projektom nabave sredstava za menstrualne higijenske potrepštine nastoji se svim učenicama osigurati potreban menstrualni higijenski materijal (higijenski ulošci).

Ukupni troškovi za Aktivnost – *Dodatne usluge u obrazovanju* u 2024. godini iznosili su 1.127.831,45 €.

**2. 2. Šire javne potrebe u školstvu**

Jedinice lokalne samouprave mogu sukladno članku 143.stavak 3. *Zakona o odgoju i obrazovanju u osnovnoj i srednjoj školi* (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 64/20, 151/22 i 156/23) radi zadovoljavanja potreba na svom području, utvrditi šire javne potrebe u školstvu za koje osigurava sredstva u svom Proračunu.

Tako su Programi širih javnih potreba za koje su sredstva osigurana u proračunu Grada Velike Gorice u 2024. godini bili:

1. natjecanje učenika iz znanja
2. izvanučionička nastava
3. program Škola plivanja
4. program Produženi boravak
5. nabava udžbenika i ostalih nastavnih materijala
6. projekt „Svako dijete ima pravo na obrazovanje VII“
7. ostali projekti u školstvu
8. redovna djelatnost osnovnih škola – Državna riznica
9. projekt „Erasmus+“ u OŠ Nikole Hribara

Ukupni troškovi u 2024. godini za Program - *Šire javne potrebe u školstvu* iznose 21.873.335,01 €.

# SREDNJE ŠKOLE

Na području Grada Velike Gorice srednje školstvo u 2024. godini je bilo organizirano u 4 srednje škole: Srednja strukovna škola Velika Gorica, Gimnazija Velika Gorica, Ekonomska škola Velika Gorica i Zrakoplovna tehnička škola Rudolfa Perešina kojima je osnivač Zagrebačka županija te Umjetničkoj školi Franje Lučića koja obavlja srednjoškolsku glazbenu i plesnu djelatnost, a osnivač joj je Grad Velika Gorica.

Djelatnost srednjih škola financirala se iz državnog proračuna i iz županijskog proračuna. Sukladno članku 143. stavak 3. *Zakona o odgoju i obrazovanju u osnovnoj i srednjoj školi* (NN 87/08, 86/09, 92/10, 105/10, 90/11, 16/12, 86/12, 94/13, 154/14, 7/17, 68/18, 98/19, 64/20, 151/22 i 156/23) Grad je utvrdio šire javne potrebe u srednjem školstvu za koje je osigurao sredstva u svojem proračunu.

Redovnim učenicima srednjih škola koji se radi školovanja prevoze javnim prijevozom, a kojima je Ministarstvo sufinanciralo 75% cijene mjesečne pokazne karte, Grad Velika Gorica je u 2024. godini sufinancirao 25% cijene mjesečne pokazne karte.

Povodom Dana maturanata, Grad Velika Gorica je financirao koncert za srednjoškolce, a gradonačelnik već tradicionalno primio te poklanjao prigodne poklone najboljim učenicima završnih razreda.

# STIPENDIJE I OSTALE POTPORE

Grad Velika Gorica od 1997. godine dodjeljuje stipendije učenicima i studentima temeljem natječaja za dodjelu stipendija. Natječaj je i u 2023. godini provodilo Povjerenstvo za dodjelu stipendija na temelju *Pravilnika o dodjeli učeničkih i studentskih stipendija* (Službeni glasnik Grada Velike Gorice 4/23). Pravilnikom su utvrđene dvije kategorije stipendija i to: stipendije za uspjeh u školi i stipendije po socijalnom statusu.

U školskoj godini 2023/2024., Stipendiju Grada Velike Gorice primalo je 44 učenika prema uspjehu i socijalnom statusu u mjesečnom iznosu od 70,00 € te 15 studenata prema uspjehu i socijalnom statusu u mjesečnom iznosu od 135,00 €, a u školskoj godini 2024/2025., Stipendiju Grada Velike Gorice prima 27 učenika prema uspjehu i socijalnom statusu u mjesečnom iznosu od 70,00 € te 22 studenata prema uspjehu i socijalnom statusu u mjesečnom iznosu od 135,00 €.

Svi redovni učenici srednjih škola s prebivalištem/boravištem na području Grada Velike Gorice su temeljem *Zaključka o isplati novčane naknade redovnim učenicima srednjih škola s prebivalištem/boravištem na području Grada Velike Gorice* (Službeni glasnik Grada Velike Gorice 6/24) ostvarili novčanu naknadu od 120,00 € kao pomoć u školovanju.

Ukupni troškovi za stipendije, financijsku pomoći te novčane naknade za školovanje učenika srednjih škola u 2024. godini, a koji su izvršeni kroz Aktivnost – *Stipendije i ostale potpore* iznosili su 340.140,00 €.

**ZAKLJUČAK**

*Program javnih potreba u školstvu Grada Velike Gorice za 2023. godinu* (Službeni glasnik Grada Velike Gorice br. 6/22) proveden je sukladno *Zakonu o odgoju i obrazovanju u osnovnoj i srednjoj školi* (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22 i 156/23), *Uredbi o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2023. godinu* (NN 8/23), *Odluci o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2023. godini (NN 8/23)* i *Odluci o kriterijima i mjerilima te načinu financiranja osnovnog školstva za 2023. godinu* (Službeni glasnik Grada Velike Gorice br. 1/23), kroz Proračun Grada Velike Gorice za 2024. godinu u ukupnom iznosu od 26.632.719,80 €.

PREDSJEDNIK GRADSKOG VIJEĆA

Darko Bekić, univ. spec. pol.